CELEX: 62020TN0624
Language: mt
Date: 2020-10-09 00:00:00
Title: Kawża T-624/20: Rikors ippreżentat fid-9 ta’ Ottubru 2020 – MV vs Il-Kummissjoni

21.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 443/22
            
         
      Rikors ippreżentat fid-9 ta’ Ottubru 2020 – MV vs Il-Kummissjoni
      (Kawża T-624/20)
      (2020/C 443/26)
      Lingwa tal-kawża: l-Ingliż
      
         Partijiet
      
      
         Rikorrent: MV (rappreżentanti: G. Pandey, D. Rovetta u V. Villante, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-30 ta’ Ġunju 2020 tal-Uffiċċju Ewropew għas-Selezzjoni tal-Persunal (EPSO) li ċaħdet l-ilment tar-rikorrent taħt l-Artikolu 90(2) tar-Regolamenti tal-Persunal tal-Unjoni Ewropea, ippreżentat fis-27 ta’ Jannar 2020, inkluż iċ-ċaħda tat-talba tar-rikorrenti għal EUR 50 000 bħala kumpens;
               
            
                  —
               
               
                  tannulla d-deċiżjoni tad-29 ta’ Ottubru 2019 tal-Uffiċċju Ewropew għas-Selezzjoni tal-Persunal (EPSO)/Bord tal-Għażla li tiċħad it-talba tar-rikorrent għal reviżjoni tad-deċiżjoni tal-Bord tal-Għażla li ma jiġix ammess għall-fażi li jmiss tal-kompetizzjoni;
               
            
                  —
               
               
                  tannulla d-deċiżjoni tal-5 ta’ Ġunju 2019 fil-kont onlajn tal-EPSO li r-rikorrent ma jiġix inkluż fl-abbozz ta’ lista ta’ uffiċjali magħżula għall-kompetizzjoni taħt EPSO/AD/364/19 – 3-Uffiċjali tas-sigurtà;
               
            
                  —
               
               
                  tannulla l-avviż tal-kompetizzjoni miftuħa EPSO/AD/364/19 – 3-Uffiċjali tas-sigurtà, ippubblikat fl-24 ta’ Jannar 2019, u, fit-totalità tiegħu, l-abbozz ta’ lista riżultanti ta’ uffiċjali magħżula li jieħdu sehem fil-kompetizzjoni msemmija iktar ’il fuq;
               
            
                  —
               
               
                  barra minn hekk:
                  
                              —
                           
                           
                              b’mod preliminari, fejn xieraq, tiddikjara l-Artikolu 90 tar-Regolamenti tal-Persunal invalidu u inapplikabbli f’dawn il-proċeduri taħt l-Artikolu 270 TFUE;
                           
                        
                              —
                           
                           
                              tordna l-miżuri istruttorji mitluba, kif imqajma f’dan ir-rikors;
                           
                        
                              —
                           
                           
                              tikkundanna lill-Kummissjoni Ewropea tħallas l-ispejjeż legali tagħha ta’ dawn il-proċeduri ġudizzjarji, kif ukoll dawk tar-rikorrent;
                           
                        
                              —
                           
                           
                              tikkundanna lill-konvenuta tħallas lir-rikorrent EUR 50 000 bħala kumpens għad-dannu sostnut minħabba d-deċiżjonijiet ikkontestati llegali msemmija iktar ’il fuq.
                           
                        
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq l-allegazzjoni ta’ evalwazzjoni manifestament żbaljata mill-EPSO/il-Bord tal-Għażla dwar l-evalwazzjoni tal-esperjenza ta’ xogħol tar-rikorrent – ksur tal-Anness II tal-avviż ta’ kompetizzjoni inkwistjoni li jispeċifika l-esperjenza ta’ xogħol meħtieġa.
               
            
                  2.
               
               
                  It-tieni motiv, ibbażat fuq l-allegazzjoni ta’ ksur tal-Artikoli 1, 2, 3 u 4 tar-Regolament tal-Kunsill Nru 1 tal-15 ta’ April 1958 (1), flimkien ma’ ksur tal-Artikoli 1d u 28 tar-Regolamenti tal-Persunal u l-Artikolu 1(1)(f) tal-Anness III tar-Regolamenti tal-Persunal, ksur tal-prinċipji ta’ ugwaljanza fit-trattament u nondiskriminazzjoni, u wkoll l-allegazzjoni ta’ illegalità tal-avviż ta’ kompetizzjoni taħt l-Artikolu 277 TFUE.
               
            
                  3.
               
               
                  It-tielet motiv, ibbażat fuq l-allegazzjoni ta’ illegalità taħt l-Artikolu 277 TFUE tal-Evalwatur tal-Kapaċitajiet u l-punt 2.4 tar-Regoli Ġenerali applikabbli għall-Kompetizzjonijiet Miftuħa kif ukoll l-Artikolu 5 tal-Anness III tar-Regolamenti tal-Persunal, flimkien ma’ ksur tal-Artikoli 1(d), 4, 7 u 29 tar-Regolamenti tal-Persunal.
               
            
                  4.
               
               
                  Ir-raba’ motiv, ibbażat fuq l-allegazzjoni ta’ illegalità taħt l-Artikolu 277 TFUE tal-Anness II kollu għall-avviż ta’ kompetizzjoni inkwistjoni, flimkien ma’ ksur tal-Artikolu 1(d) tar-Regolamenti tal-Persunal.
               
            
         (1)  Ir-Regolament tal-Kunsill Nru 1 tal-15 ta’ April 1958 li jistabbilixxi l-lingwi li għandhom jintużaw mill-Komunità Ekonomika Ewropea (ĠU Edizzjoni Speċjali bil-Malti, Kapitolu 1, Vol. 1, p. 3), kif emendat.